Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 618

b) ehhez megfelelõ elméleti tudással rendelkezik. Írásbeli vizsga: Az írásbeli vizsga feladatait a szakképesítésért felelõs miniszter által kiadott központi tételsor tartalmazza. A tételeket a jelölt a vizsgán kapja meg. Az írásbeli vizsga témakörei: — kézirat-elõkészítés, — korrektúra, — nyelvhelyesség, helyesírás. A kérdések száma: témakörönként 3—4. A vizsgán segédeszköz nem használható. Munkaidõ: 180 perc. Gyakorlati vizsga: A gyakorlati vizsga során a jelölt egy összetett feladatot old meg megadott témában. A gyakorlati vizsgarész vizsgafeladatát három változatban a szakmai vizsgát szervezõ intézmény dolgozza ki. A feladat címrendszerrel, illusztrációval és táblázattal, képlettel kombinált tördelt szövegoldal korrigálása levonaton és szövegszerkesztõ képernyõjén. A gyakorlati vizsga idõtartama: 240 perc. Szóbeli vizsga: A szóbeli vizsgán a vizsgabizottság azt vizsgálja, hogy a jelölt mennyire sajátította el az elméleti ismeretanyagot. A vizsgán a jelölt a szakképzõ intézmény által, a IV. 3. pontban meghatározott témakörök alapján elõre összeállított feladatsorból témakörönként egy tételt húz. A szóbeli vizsgán a jelölt az általános és szakirányú tájékozottságáról ad számot. Ugyancsak a szóbeli vizsgán kell meggyõzõdni arról, hogy a vizsgázó rendelkezik-e a szakmájához szükséges idegen nyelvi ismerettel. A szóbeli vizsga kérdéseit a IV. 3. pontban meghatározott témakörökbõl a képzõ intézmény állítja elõ. A tételsort a kijelölt vizsgabizottság elnökének a vizsgát megelõzõen 7 nappal meg kell küldeni és vele jóváhagyatni. Amennyiben a kérdések a vizsgabizottság elnöke szerint tartalmilag és formailag nem felelnek meg a követelményeknek vagy nem megfelelõ nehézségi fokúak, a vizsgabizottság elnöke azokat átdolgoztathatja. A vizsgán semmiféle segédeszköz nem használható. Felkészülési idõ: 20 perc. A szóbeli vizsga idõtartama: 20 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes